《题山外归人》
元代·胡长孺

结屋北山阿，境趣适有契。閒寂聊悦心，深密非避世。

谁令赋《聊游》，山空冷兰蕙。人间万得丧，欣戚随所制。

颇似观优伶，笑语杂悲涕。戏弄刻漏间，陈迹安足寄。

策杖归去来，溪深亦朝厉。陟岭见我屋，竹柏松杉桂。

雨馀青一色，净扫如作彗。行可休此足，无言得深诣。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。